Downloaded from YTS.MX
Official YIFY movies site: YTS.MX
14 ΦΕΒΡΟΥΑΡΙΟΥ 2013
28 μοίρες, 41 λεπτά και 30 δευτερόλεπτα.
Πού και πού προκύπτει κάποια ιστορία
που τραβάει μαζικά την προσοχή.
Θυμάμαι την ανυπομονησία που νιώθαμε.
Θέλαμε να στρέψουμε όλα τα βλέμματα σ' αυτήν την εξωφρενική ιστορία.
Είχαμε κάμερες, ανταποκριτές, φωτορεπόρτερ.
Είχαμε συνεργεία σε σκάφη. Μέχρι και ελικόπτερο στον αέρα.
Δεν χορταίναμε.
Όλη η Αμερική έβλεπε αχόρταγα.
Τρία, δύο, ένα, ακριβώς από κάτω.
Απίστευτο!
Έχουμε τις πρώτες εικόνες απ' το πληγέν κρουαζιερόπλοιο,
που έχει μετατραπεί σε πλωτή καταστροφή.
Δείτε τι γίνεται.
Το ελικόπτερο κατέγραψε επιβάτες ξαπλωμένους στο κατάστρωμα
που έγραψαν με τα σώματά τους "Βοήθεια".
Τι στο... συμβαίνει στο κρουαζιερόπλοιο;
Αρχίζει να γίνεται χαμούλης εκεί κάτω.
Λατρεύουμε τις κρουαζιέρες.
Τα φαγητά, η πισίνα, οι νεροτσουλήθρες.
Τι άλλο θέλει κανείς; Όλα ήταν φανταστικά.
Περνούσαμε τέλεια.
Είναι υπέροχο να ξεφεύγεις για λίγο απ' την καθημερινότητα.
Περνούσαμε υπέροχα. Γλεντούσαμε "Είναι φανταστικά!"
Και ξαφνικά έσβησαν τα φώτα.
Θεέ μου!
Μείναμε άφωνοι "Τι διάολο!"
Πάνω από 4.000 άτομα εγκλωβίστηκαν σε κρουαζιερόπλοιο
που έμεινε ακυβέρνητο.
Ένα ονειρικό ταξίδι μετατράπηκε σε εφιάλτη για χιλιάδες επιβάτες.
Η κατάσταση χειροτέρεψε αστραπιαία.
Θεούλη μου!
Ξαφνικά ήταν ο καθείς για πάρτη του.
Εντελώς τρομακτικό.
Ξαφνικά πάθαμε σοκ "Αμάν! Το πλοίο έπιασε φωτιά".
Πάμε γρήγορα.
Θεέ μου, αυτό ήταν! Θα βυθιστούμε.
Τελικά το πρόβλημα δεν ήταν η φωτιά,
αλλά οι τουαλέτες.
Σκατά και ούρα γέμισαν τα πατώματα στην καφετέρια.
Οι τουαλέτες έχουν όρια.
Έμοιαζε με πλωτό τρυβλίο Πέτρι.
Θεέ μου!
Σώστε μας! Βοήθεια!
Ένας διαρκής εφιάλτης που δεν μπορούσες να ανακόψεις.
"Θέλω να κατέβω!"
ΤΟ ΑΠΟΛΥΤΟ ΦΙΑΣΚΟ: ΕΦΙΑΛΤΙΚΗ ΚΡΟΥΑΖΙΕΡΑ
Γεια σας.
Πρώτη φορά άκουσα για την κρουαζιέρα
όταν με πήρε η μνηστή μου και είπε "Η οικογένειά μου θα πάει κρουαζιέρα.
Έλα κι εσύ.
Όλα είναι κανονισμένα".
Κι απάντησα αμέσως "ναι".
Θα ταξιδεύαμε για δύο μέρες
και μετά θα κάναμε στάση στο Κοζουμέλ στο Μεξικό.
Και θα ταξιδεύαμε άλλη μία μέρα επιστρέφοντας στο Γκάλβεστον.
Ακουγόταν τέλειο.
ΓΚΑΛΒΕΣΤΟΝ
Όμως, είχα άγχος
επειδή θα περνούσα πολύ χρόνο με τον πατέρα της μνηστής μου.
Μόλις είχα ζητήσει την άδειά του να την παντρευτώ.
Εννοείται πως ήθελα να με συμπαθήσει.
Ήθελα να χαίρεται
που θα παντρευόμουν την κόρη του.
Για έναν λόγο πήγα στην κρουαζιέρα.
Για να περάσω χρόνο με την κόρη μου, την Μπέκα.
Μόλις είχα πάρει διαζύγιο και ήταν μια πολύ δύσκολη περίοδος.
Ο μπαμπάς μου είναι ο καλύτερός μου φίλος.
Μου είχε λείψει κι ανυπομονούσα να περάσουμε χρόνο μαζί.
Εννοείται, ναι.
Να το σκάφος. Μ' αυτό θα ταξιδέψουμε.
Μοιάζει με κτήριο.
Δεν συνειδητοποιείς το μέγεθος του πλοίου μέχρι που στέκεσαι μπροστά του.
Μοιάζει με οριζόντιο ουρανοξύστη
που επιπλέει.
Είναι τεράστιο.
Μπαίνεις σ' ένα τεράστιο φουαγιέ με στριφογυριστή σκάλα και πολυελαίους.
Πιο εκεί έχει ηλεκτρονικά παιχνίδια.
Καλώς ήρθατε στο καζίνο.
Ξαφνικά βρίσκεσαι σε μια τεράστια σάλα με άπειρο φαγητό.
Υπάρχει θέατρο και ζωντανή ψυχαγωγία.
Μετά βγαίνεις στο κατάστρωμα
και βλέπεις τεράστια πιόνια σκακιού,
κόσμο που διασκεδάζει κι απολαμβάνει το τζακούζι.
Και όπου κι αν κοιτάξεις, υπάρχει και κάτι να κάνεις.
Θα παντρευόμουν. Ήταν το μπάτσελόρ μου.
Κάτσε μη φανεί κάτι που δεν πρέπει.
Το συζητήσαμε κι αποφασίσαμε πως μια κρουαζιέρα ήταν ό,τι πρέπει.
Ήμουν κατενθουσιασμένη. "Θα πάμε κρουαζιέρα! Θα περάσουμε τέλεια".
Αφήσαμε βαλίτσες και πήγαμε κατευθείαν στο μπαρ.
ΣΕ ΠΕΡΙΠΤΩΣΗ ΑΝΑΓΚΗΣ...
Θα γινόταν ενημέρωση ασφαλείας,
μα είπα "Δεν μας χρειάζονται αυτές οι πληροφορίες.
Πόσο πιθανό είναι να χρειαστούμε τον σταθμό συγκέντρωσης;"
Θέλαμε ν' αρχίσει το πάρτι.
Ας βγάλουμε σέλφι.
ΠΡΩΤΗ ΜΕΡΑ
Και ξαφνικά ηχεί η κόρνα
και σκέφτεσαι "Τέλεια! Αρχίζουν οι διακοπές".
Κατενθουσιασμένος.
Κατευθείαν πήραμε ποτό, βγήκαμε στο κατάστρωμα,
αράξαμε
κι έπιασα συζήτηση με τον πεθερό μου για να δει πως είμαι καλός άνθρωπος.
Καθόμασταν όλη μέρα στον ήλιο και πίναμε κοκτέιλ.
Περνούσαμε φανταστικά.
Θυμάμαι να πηγαίνω στο μπαρ
και ξαφνικά ακούστηκε μια φωνή απ' τα μεγάφωνα.
Μια Βρετανή μες στη θετική ενέργεια.
"Γεια σας! Είμαι η Τζεν. Είμαι πολύ χαρούμενη!"
Ναι, ήταν φοβερή.
Καλησπέρα σας! Καλώς ορίσατε στο υπέροχο Carnival Triumph.
Ήταν η φωνή του πλοίου.
- Η Τζεν! - Η Τζεν...
Η Μπάρμπι σε διακοπές.
Ελάτε! Μαζευτείτε γύρω απ' το τραπέζι. Βάλε μουσική. Ξεκινάμε;
Τη λάτρευα τη δουλειά μου.
Λάτρευα κάθε στοιχείο της.
Συμπαθούσα πολύ τους επιβάτες.
Πίστευα ανέκαθεν πως ο κόσμος έρχεται για να περάσει καλά.
Και δουλειά σου είναι να τους διευκολύνεις.
Είναι απλό, θέλουν να διασκεδάσουν.
Άλλη μια ωραία μέρα στο Triumph. Η δεύτερη μέρα.
Αλλά δεν υπάρχει μόνο η πλάκα και η διασκέδαση με τους επιβάτες.
Το πλοίο αποτελείται από δύο κόσμους.
Στο πλήρωμα εργάζονταν περίπου 1.200 άτομα απ' όλον τον κόσμο.
Μικρή μεγάλωσα στη Σοβιετική Ένωση
και δεν φανταζόμουν πως θα δούλευα σε κρουαζιερόπλοιο με Αμερικανούς,
φωνάζοντας "Γιούπι" και διασκεδάζοντας.
Είναι δύο εντελώς διαφορετικοί κόσμοι.
Μια αμερικανική βιομηχανία.
Οι επιβάτες έρχονται για να διασκεδάσουν κι εσύ για να δουλέψεις.
Στην κουζίνα δουλεύεις τουλάχιστον 70 ώρες τη βδομάδα.
Ή και παραπάνω.
Στην αρχή δυσκολεύτηκα πολύ
γιατί όταν ήρθα απ' την Ινδία, δεν ήμουν συνηθισμένος σε τέτοια ωράρια.
Όμως, ταυτόχρονα το διασκεδάζαμε.
Καλά, περνάς τέλεια όταν δουλεύεις ως πλήρωμα σε κρουαζιερόπλοιο.
Παίζει πολύ σεξ στο πλοίο.
Άσε! Δεν φαντάζεσαι πόσο πολύ.
Όλοι είναι ξαναμμένοι και διασκεδάζουν.
ΤΡΙΤΗ ΜΕΡΑ
Φτάσαμε στο Κοζουμέλ και ήταν τέλεια. Χρώματα, μουσική.
Κόσμος σε υποδέχεται όταν κατεβαίνεις.
Ναι, ήμασταν έτοιμοι να συνεχίσουμε τη διασκέδαση.
Θυμάμαι τη Ρεμπέκα να πλατσουρίζει στο νερό,
παίζοντας, γελώντας και διασκεδάζοντας.
Όλα ήταν τέλεια. Φοβερά.
Όταν χαίρεται, χαίρομαι κι εγώ.
Περνούσαμε υπέροχα.
Τα πήγαινα καλά με τον πεθερό μου και φάγαμε πεντανόστιμα φαγητά.
Σκάσαμε στο φαγητό.
Στο Κοζουμέλ ήπιαμε πιο πολύ απ' ό,τι στο σκάφος.
Ήταν ακριβώς το μπάτσελορ πάρτι των ονείρων μου.
Όταν γυρίσαμε στο πλοίο, συνειδητοποιήσαμε πως έμενε μόνο μία μέρα.
Επιστροφή στο σπίτι.
Μέχρι τότε όλα ήταν τέλεια. Πραγματικά. Δεν ήθελα τίποτα παραπάνω.
Δεν θυμάμαι πώς επέστρεψα στο πλοίο.
Μπουσουλώντας; Σηκωτή;
Δεν έχω ιδέα.
Η αξιοπρέπειά μας έμεινε στο Κοζουμέλ.
Μόλις ακούμπησα το μαξιλάρι, έπεσα ξερή.
ΤΕΤΑΡΤΗ ΜΕΡΑ
Θυμάμαι πως άνοιξα τα μάτια μου, κοίταξα γύρω, ήταν ολοσκότεινα
κι απόρησα "Τι συμβαίνει;"
5:28 π.μ.
Ο θόρυβος προερχόταν από ένα ηχείο στο ταβάνι.
Το έβλεπες από πάνω σου.
Και ξαφνικά ακούστηκε "Ομάδα Άλφα".
Ομάδα Άλφα.
Προσοχή. Ομάδα Άλφα.
Όταν ξυπνάς έτσι, η πρώτη σου σκέψη είναι "Χρειάζομαι νερό.
Δεν νιώθω καλά.
Κάνει πολλή φασαρία.
- Κλείστε το". - Όντως.
"Ας το κλείσει κάποιος".
Αγχώθηκα. Δεν είχα ιδέα τι σήμαινε ο συναγερμός.
Δεν ήμουν στην καμπίνα μου όταν χτύπησε ο συναγερμός.
Ξέρετε, συμβαίνουν αυτά.
Ήμουν στην καμπίνα κάποιου που δούλευε στο μηχανοστάσιο.
Πετάχτηκε ξαφνικά απ' το κρεβάτι, έβαλε τη φόρμα εργασίας
και σκέφτηκα "Κάτι δεν πάει καλά".
Δούλευα βραδινός στην κουζίνα.
Αρχικά νόμιζα πως έκαναν άσκηση.
Αλλά μέσα σε δευτερόλεπτα,
είδα να βγαίνει καπνός απ' το σιφόνι του νεροχύτη.
Μείναμε άφωνοι "Τι διάολο!"
Ανέβηκα στη γέφυρα
και μόλις έφτασα, ήξερα πως υπήρχε σοβαρό πρόβλημα.
Όλοι ήταν στα τηλέφωνα, στον ασύρματο και χτυπούσε συναγερμός.
Κόσμος έτρεχε και χτυπούσε τις πόρτες. Άκουγες τον πανικό.
Βγείτε έξω!
Φοβήθηκα "Θεέ μου, αυτό ήταν! Θα βυθιστούμε σαν τον Τιτανικό.
Πού είναι ο σταθμός συγκέντρωσης;"
Άνοιξα κάνα δυο ασύρματους
για ν' ακούω τι γίνεται στη γέφυρα.
Φώναζαν την πυροσβεστική ομάδα να κατέβει στο κάτω κατάστρωμα.
Η εκπαίδευση δεν σε προετοιμάζει για κάτι... Είχα μουδιάσει.
Ίσως δεν θα έπρεπε να το πω, αλλά δεν ξέρω καλό κολύμπι.
Μόλις ανεβήκαμε στην πισίνα,
το πρώτο που θυμάμαι κι έχει χαραχτεί στη μνήμη μου
είναι το μεγάλο κόκκινο πτερύγιο.
Έβγαιναν από μέσα φλόγες.
Και τότε ξύπνησα για τα καλά
και συνειδητοποίησα "Αμάν, καίγεται το πλοίο!"
Ήρθε ο καπετάνιος και είπε "Έπιασε φωτιά στο μηχανοστάσιο".
Και μείναμε άφωνοι "Τι;
Θα βυθιστούμε; Να πάρουμε τις λέμβους;
Είμαστε σε κατάσταση έκτακτης ανάγκης; Αυτό ήταν;"
Η φωτιά στα πλοία είναι πιο τρομακτική απ' ό,τι στη στεριά.
Εξαπλώνεται εύκολα. Δεν μπορείς να κάνεις κάτι.
Δεν θα έρθει η Πυροσβεστική.
Στεκόμουν
και περίμενα να μου πει ο καπετάνιος τι συμβαίνει.
Είπε "Έπιασε φωτιά μία από τις έξι γεννήτριες ντίζελ,
αλλά τη σβήσαμε".
Επομένως είχαμε άλλες πέντε. Όλα καλά, κανένα πρόβλημα.
Και σκέφτηκα "Εντάξει. Πρέπει να ενημερώσω τους επιβάτες".
6:14 π.μ.
Όλα είναι υπό έλεγχο.
Μην κάθεστε στον σταθμό συγκέντρωσης.
Γυρίστε στις καμπίνες σας, κοιμηθείτε, πιείτε καφέ, φάτε πρωινό.
Δεν υπάρχει λόγος ανησυχίας. Μην περιμένετε στον σταθμό συγκέντρωσης.
Καθησυχαστήκαμε.
Είπα στη μνηστή μου "Όλα θα πάνε καλά.
Πάμε για καφέ".
Λέω να πάρω κρέμα καραμελέ.
Και ξαφνικά έσβησαν τα φώτα.
Έτσι έγινε και στην κρουαζιέρα.
Ξαφνικά η γέφυρα σκοτείνιασε.
Έσβησαν όλα.
Ξαφνικά σκοτάδι.
Τι στο καλό συμβαίνει;
Κατασκότεινα, δεν φαίνεται τίποτα.
Ακούσαμε το κλιματιστικό να σταματάει.
Αν πέσει το ρεύμα, αυτό ήταν. Τέρμα όλα.
Απ' τα μικροπράγματα,
όπως να φτιάξεις τσάι ή να φρυγανίσεις ψωμί,
μέχρι την πρόωση του σκάφους.
Στην ουσία το πλοίο έπλεε ακυβέρνητο.
Ήταν πια προφανές ότι το πλοίο δεν ήταν υπό έλεγχο.
Θυμάμαι την ανασφάλεια. Δεν ξέραμε τι θα ακολουθούσε.
Ήμουν έντρομη.
Άνοιξα αμέσως το κινητό για να στείλω μήνυμα στον αρραβωνιαστικό μου
και συνειδητοποίησα πως είχε χαθεί το σήμα.
Είχε πέσει και παλιά το ρεύμα.
Πήγαιναν οι μηχανικοί, έκαναν τη δουλειά τους κι επανερχόταν.
Πίστευα πως μόλις έπεφτε η θερμοκρασία στο μηχανοστάσιο, θα πήγαιναν
και θα επανέφεραν το ρεύμα.
Και όλα θα ήταν και πάλι όπως πριν σε καμιά ώρα.
7:57 π.μ.
Στο μεταξύ σκεφτόμουν "Τι θα κάνουμε;
Ποια προβλήματα πρέπει να αντιμετωπιστούν άμεσα;"
Το φως, φυσικά.
Δεν δούλευε, αλλά είχαμε φώτα έκτακτης ανάγκης.
Δεν ήταν μεγάλο πρόβλημα. Ο κλιματισμός...
Όσοι ήταν μέσα μπορούσαν να βγουν στο κατάστρωμα.
Ούτε κι αυτό ήταν σοβαρό.
Και τότε κάποιος συνειδητοποίησε πως δεν δούλευαν οι τουαλέτες.
Χρειάζονταν ρεύμα.
Δεν δούλευε το καζανάκι.
Όταν έχεις χιλιάδες επιβάτες, αυτό είναι θέμα.
Έπρεπε να οργανώσουμε σχέδιο δράσης.
Αρχικά σκεφτήκαμε ίσως να κατουρούσαμε στη θάλασσα.
Εφικτό για τους άντρες, μα όχι για τις γυναίκες.
Μπορεί να πέσεις μέσα.
Μισοαστεία μισοσοβαρά είπα
"Μπορούμε να κατουράμε στο ντους".
Είναι μια εφικτή επιλογή.
Και όλοι είπαν "Ναι, μια χαρά.
Έκλεισε.
Πιπί στο ντους".
Όσο για το χοντρό,
το πρόβλημα ήταν πιο περίπλοκο απ' ό,τι για το ψιλό.
Κάτι πολύ σημαντικό, παιδιά.
Όπως θα ξέρετε, δεν δουλεύουν τα καζανάκια στις τουαλέτες
και θα προκύψουν κάποια προβληματάκια.
Απίστευτο! Το θυμάμαι.
Έχουμε οργανώσει σχέδιο.
Αν θέλετε να κάνετε πιπί, μπορείτε να χρησιμοποιήσετε το ντους.
Και για την άλλη ανάγκη,
θα αφήσουμε κάτι κόκκινες σακούλες
σε όλες τις τουαλέτες.
Αν θέλετε να αφοδεύσετε, κάντε το στην κόκκινη σακούλα
και αφήστε τη στους κάδους στον διάδρομο.
Ευχαριστώ πολύ και θα σας κρατάω ενήμερους.
Τι στον διάολο;
Τι θέλετε να κάνω;
Ορίστε;
Όχι.
Δεν πρόκειται.
Είχαμε μείνει "Πού ζούμε;"
Μοιάζει με ψέμα.
Ούτε στα πιο παράξενα όνειρά μου δεν φανταζόμουν
πως μια μέρα θα έκανα κακά σε κόκκινη σακούλα.
Το ξέρω, ήταν απαίσιο, αλλά ήταν η μόνη μας επιλογή.
Κακά στη σακούλα.
Τη δένουμε, τη ρίχνουμε στον κάδο και μετά τις πετάμε κάτω.
Ήταν ιδιοφυές.
ΒΙΟΛΟΓΙΚΟΣ ΚΙΝΔΥΝΟΣ
Μόλις είδα τις κόκκινες σακούλες, είπα "Όχι, με τίποτα.
Όχι".
Σκέφτηκα "Κόκκινη σακούλα; Όχι, με τίποτα".
Άρχισα αμέσως τα Imodium.
10:31 π.μ.
Πλέον έπρεπε να ενημερώσουμε τα κεντρικά για την κατάσταση στο πλοίο.
Ευτυχώς είχαμε δορυφορικό τηλέφωνο
και ανέλαβα την ευθύνη
να διατηρώ επικοινωνία με τη στεριά.
ΜΑΪΑΜΙ
Όταν έμαθα για τη φωτιά στο Triumph,
μπήκαμε αμέσως σε κατάσταση κρίσης.
Μην ξεχνάτε, τα κρουαζιερόπλοια είναι οι μεγαλύτερες μηχανές του πλανήτη.
Αν κάτι πάει στραβά, συνήθως είναι πολύ σοβαρό.
Σε περιπτώσεις έκτακτης ανάγκης, πρώτα ετοιμάζεις μια πολύ σύντομη δήλωση
και τη διανέμεις στα μέσα.
Για παράδειγμα
"Στο Carnival Triumph ξέσπασε φωτιά στο μηχανοστάσιο.
Το πλοίο δεν έχει πρόωση. Προσπαθούμε να το φτιάξουμε".
Δεν αναφέραμε πως δεν δούλευαν οι τουαλέτες.
Λες μόνο τα απολύτως απαραίτητα και τίποτα παραπάνω.
ΝΕΑ ΥΟΡΚΗ
Πρώτη φορά ακούσαμε για το Carnival στην αίθουσα σύνταξης του CNN
μέσω του δελτίου Τύπου.
Έλεγε πως ξέσπασε φωτιά στο Triumph.
Την έσβησαν.
Κάποια πράγματα δεν λειτουργούσαν, αλλά σε γενικές γραμμές όλα καλά.
Σκέφτομαι "Είμαστε το CNN.
Έχουμε τον προεδρικό λόγο, το Ιράκ, την Πιονγιάνγκ, το Βατικανό".
Η παραίτηση του Πάπα είναι είδηση.
Οπότε στην αρχή σνομπάραμε μια είδηση για κρουαζιέρα.
"Όχι δα".
Ίσως μετέδωσαν την είδηση κάποια τοπικά κανάλια,
αλλά όχι οι εθνικοί σταθμοί.
Το Carnival Triumph πλέει ακυβέρνητο...
Ήμουν σπίτι και με πήρε τηλέφωνο μια φίλη απ' τη δουλειά.
"Έμαθες για τη φωτιά στο Carnival Triumph;"
Κι απάντησα "Όχι, δεν άκουσα κάτι.
Είναι στο πλοίο η κόρη μου με τον μπαμπά της".
Αμέσως με κυρίευσε άγχος, αναστάτωση και φόβος.
Δεν την έβρισκα στο τηλέφωνο.
Δεν μπορούσα να της μιλήσω.
Προσπαθούσα σαν τρελή να βρω πληροφορίες
για την κατάσταση στο πλοίο.
Ήταν εκεί το μωρό μου.
Δεν ήξερα αν ήταν καλά.
Είναι τρομακτικό για μια 12χρονη να μην έχει τη μαμά της.
Να μην μπορείς να της μιλήσεις και να της πεις τι γίνεται και τι νιώθεις.
Θες και τους δύο γονείς δίπλα σου να σε πάρουν αγκαλιά,
αλλά δεν γίνεται.
12:09 μ.μ.
Το μεσημέρι προσπαθούσαμε να συνεχίσουμε τη μέρα
όσο πιο "φυσιολογικά" γινόταν.
Αλλά ο ήλιος έκαιγε πάνω απ' τα κεφάλια μας.
Θέλαμε να βρούμε κρύο νερό.
Ψάχναμε όλο το πλοίο για να δούμε
"Τι θα φάμε; Τι θα πιούμε;
Γιατί δεν άνοιξε το μπαρ, γαμώτο;"
Μέσα η κατάσταση ήταν ακόμα χειρότερη.
Ένιωθες αμέσως αποπνικτικά,
γιατί δεν δούλευε τίποτα πουθενά.
Ξαφνικά με έπιασε κάτι σαν κλειστοφοβία
και τότε συνειδητοποίησα
"Ποτέ δεν ήθελα να κάνω πιπί, να κατουρήσω δηλαδή,
τόσο πολύ στη ζωή μου".
Και είπα "Πρέπει να κατουρήσω.
Θα έρθει κάποια μαζί μου;"
- Ήταν σκοτεινά. Ήθελες να έχεις παρέα. - Ναι.
Δεν ήθελα να πάω μόνη, φοβόμουν.
Κι ένας άλλος επιβάτης μας είπε τι να κάνουμε.
Βγάλαμε το φωτάκι απ' το σωσίβιο.
Μας είπε να ρίξουμε σόδα για ν' αρχίσει να αναβοσβήνει.
Νιώθεις σαν να είσαι στην ντίσκο ενώ κατουράς.
Ήταν πολύ παράξενη εμπειρία.
Ήταν η πρώτη μου κρουαζιέρα, αλλά δεν μου φαινόταν φυσιολογικό.
Και μετά σκέφτηκα "Πρέπει να ξεπλυθώ τουλάχιστον".
- Ήταν απαίσιο. - Σκέτη αηδία.
Σοβαρά τώρα; Έλεος!
1:27 μ.μ.
Γύρω στη μιάμιση έπεσε επιτέλους η θερμοκρασία στο μηχανοστάσιο
κι έτσι μπήκαν οι ομάδες πυρόσβεσης και ασφαλείας
να επιθεωρήσουν τι είχε συμβεί.
Τότε ο αρχιμηχανικός συνειδητοποίησε
πως ήταν πολύ πιο σοβαρό απ' ό,τι νομίζαμε.
Επέστρεψαν και είπαν
πως η φωτιά έκαψε σχεδόν όλα τα καλώδια σ' όλο το πλοίο.
Δεν είχαμε ελπίδες να επανέλθει το ρεύμα.
Αυτό ήταν.
Γροθιά στο στομάχι. "Τι κάνουμε τώρα;"
Το σχέδιο απ' τα κεντρικά έλεγε να ειδοποιήσουν το Προγκρέσο στο Μεξικό,
το πλησιέστερο λιμάνι,
και να στείλουν ένα ρυμουλκό να μας ρυμουλκήσει.
Τότε ενημερωθήκαμε για το νέο σχέδιο.
"Θα μας ρυμουλκήσουν αύριο στο Προγκρέσο".
Δεν είναι ώρα τώρα να κάνω την ανάγκη μου στον κάδο.
Ήμουν αποφασισμένος.
"Δεν θα χρησιμοποιήσω τη σακούλα.
Θα τα καταφέρω".
5:58 μ.μ.
Καθώς νύχτωνε και τελείωνε η πρώτη μέρα,
θα έφτανε η πρώτη νύχτα,
συνειδητοποιήσαμε πως δεν γινόταν να κοιμηθούμε στα δωμάτια λόγω ζέστης.
Πλέουμε ακυβέρνητοι γύρω στις 9, 10, 12, 13 ώρες;
Τι ώρα είναι; Έξι. Γύρω στις 12 με 13 ώρες.
Τότε άρχισα να βλέπω κόσμο να φέρνει στρώματα στο κατάστρωμα.
Φύγαμε απ' τον όροφο,
πήραμε στρώματα και ξαπλώσαμε στον διάδρομο.
Ξαπλώνεις δίπλα σε αγνώστους που δεν θα τους μιλούσες ποτέ.
Σκεφτόμουν "Άσχημα τα πράγματα". Καταλαβαίνετε.
Ήμασταν όλες έτοιμες για ύπνο. Ήταν μια πολύ φορτισμένη μέρα.
Θέλαμε να ξυπνήσουμε, να δούμε την ακτή του Μεξικού,
να αποβιβαστούμε και να πάμε για μαργαρίτες.
Αλλά όταν ξύπνησα, έπαθα πλάκα "Αμάν!
Πού στο καλό είναι το Μεξικό;"
ΠΕΜΠΤΗ ΜΕΡΑ
8:03 π.μ.
Καλημέρα σας, κυρίες και κύριοι.
Ελπίζω να μπορέσατε να κοιμηθείτε χθες βράδυ
παρά τις δύσκολες συνθήκες.
Το ρυμουλκό αναμένεται να φτάσει στις δώδεκα το μεσημέρι.
Τα λέμε σε λίγο.
Την άλλη μέρα ξυπνήσαμε και όλα είχαν αλλάξει.
Πήγα στα κάτω καταστρώματα
και είδα, μύρισα και ένιωσα μια αίσθηση αηδίας.
Εδώ είναι οι περιβόητες σκατοσακούλες.
Θα είναι γεμάτες περιττώματα.
Αφήστε το φαγητό.
Το επόμενο πρωί πέταξα όλα τα ευπαθή τρόφιμα
και άρχισα να φτιάχνω σάντουιτς. Με κρεμμύδια, ντομάτες, ό,τι βρίσκαμε
για τους 3.000 πεινασμένους επιβάτες.
Να η ουρά για το φαγητό. Είναι δύο απ' τις τέσσερις ουρές.
Έπρεπε να περιμένεις στην ουρά για δύο ώρες.
Όταν έφτανες και έβλεπες τι περίμενες να πάρεις,
αντίκριζες ένα σάντουιτς με ντομάτα, μαρούλι και λασπωμένο ψωμί.
Σε πλήρη αντιδιαστολή με την πρώτη μέρα που υπήρχαν παντού φαγητά,
παγωτομηχανές και πίτσα.
Τι είναι αυτά;
Σαβουαγιάρ.
Βάλτε μου λίγα.
Ευχαριστώ.
Ξαφνικά όλους τους έπιασε το ένστικτο επιβίωσης.
Ο καθείς για πάρτη του.
Περίμεναν για φαγητό; Έπαιρναν όσο περισσότερο μπορούσαν.
Θέλω ένα χάμπουργκερ.
Πες σε όσους πήραν δέκα να τα επιστρέψουν. Ένα θέλω μόνο.
Όλοι έπαιρναν τρελά αποθέματα.
Άρπαζαν ό,τι μπορούσαν και τα πήγαιναν στη βάση τους.
Σκέφτηκα πως όλοι αυτοί οι Αμερικανοί
έπαιρναν μια γεύση του πώς είναι η ζωή σε μια δικτατορία,
όπου συμβαίνουν τέτοια πράγματα και δεν εκπλήσσεται κανείς.
Ναι, καλώς ήρθατε στη Σοβιετική Ένωση.
Η φάση θυμίζει παραγκούπολη. Ο κόσμος κοιμάται παντού.
Κάποιοι έπαιρναν σεντόνια, τα έβαζαν γύρω από καρέκλες
και έκαναν σκηνές.
Όλοι ήθελαν να βρουν ξαπλώστρα. Τραβιόντουσαν και μάλωναν.
"Εδώ είμαι εγώ με τους δικούς μου.
Μη μας προκαλείτε".
Συνέβαινε πολύ.
- Σύμφωνα με το GPS σου είμαστε στο F. - Ναι.
Τη γαμήσαμε.
Πιθανότατα.
1:43 μ.μ.
Ξαφνικά κοιτάμε στη θάλασσα και βλέπουμε ένα πλοίο.
Ευχαριστούμε!
Σκέφτηκα "Επιτέλους! Θα μας σώσουν".
Ήταν κοντά ένα άλλο πλοίο της εταιρείας, το Legend.
Ήρθαν και μας βοήθησαν.
Μας έδωσαν κυρίως τρόφιμα.
Από άποψη οργάνωσης κι ασφάλειας,
δεν γίνεται να μεταφέρεις 4.500 άτομα από ένα πλοίο στο άλλο.
Είναι τεράστια διαδικασία.
Πρέπει να κατεβάσεις βάρκες, να επιβιβαστεί ένας μικρός αριθμός ατόμων,
να πάει ως εκεί η βάρκα, να δέσει, να ανέβουν οι επιβάτες και ξανά το ίδιο.
Συγκρούστηκε.
Θεούλη μου.
Δεν έπαιζε.
Μας έβγαζαν φωτογραφίες
λες κι ήμασταν αξιοθέατο στη μέση του ωκεανού.
Πάρταραν, χόρευαν ασταμάτητα.
Χόρευαν το YMCA κι εγώ πλακωνόμουν στα Imodium.
Ήμασταν μια γραφική στάση στην κρουαζιέρα τους.
Ναι.
Είναι πολύ κοντά μας.
Και τότε είχαμε μια επιφοίτηση "Λες να πιάνουμε wi-fi απ' τους άλλους;"
Προσπαθούσαμε να πλησιάσουμε για να κλέψουμε σήμα.
Όλοι ήταν στο κατάστρωμα
και κρατούσαν ψηλά τα κινητά για να βρουν σήμα.
Έχει κανείς σήμα;
Και ξαφνικά αποκτήσαμε σήμα.
Σκεφτόμουν "Κακό αυτό".
Θα προσπαθήσουν να πάρουν σπίτι να ενημερώσουν
πως πλέουμε ακυβέρνητοι στον ωκεανό χωρίς ρεύμα
και χέζουμε σε κόκκινες σακούλες.
Πήρα αμέσως τη μαμά μου.
Δεν μπορώ να σας περιγράψω πώς ένιωσα όταν είδα το όνομά της στην οθόνη.
Της είπα για το ρεύμα και τις κόκκινες σακούλες.
Πως όλα πήγαιναν κατά διαόλου.
Δεν φανταζόμουν πως η Ρεμπέκα θα μου έλεγε πως έκανε κακά σε σακούλα.
Μοιάζει με σκηνικό δυστοπικής ταινίας.
Συνέβαιναν όλα αυτά κι αναρωτιόμουν γιατί δεν το έλεγαν οι ειδήσεις.
Άρχισαν να παίρνουν στο CNN συγγενείς.
Έπαιρναν στις αίθουσες σύνταξης και μας έλεγαν λεπτομέρειες
που διέφεραν απίστευτα απ' το δελτίο Τύπου.
"Σταθείτε, δεν δουλεύουν οι τουαλέτες;"
Η εικόνα πως έπρεπε να αφοδεύουν σε σακούλες, δεν μπορώ...
Τότε διαπιστώσαμε "Εδώ υπάρχει ψωμί".
Περισσότεροι από 4.000 επιβάτες κι εργαζόμενοι
πέρασαν τη νύχτα σε ακυβέρνητο κρουαζιερόπλοιο στον Κόλπο του Μεξικού.
Ακούστε τι είπε η σύζυγος κάποιου που βρίσκεται στο πλοίο.
Δεν υπάρχει ρεύμα. Κάνουν την ανάγκη τους σε κουβάδες και σακούλες.
Ξαφνικά άρχισαν να κυκλοφορούν ιστορίες για τις συνθήκες στο πλοίο.
Μία τετραήμερη κρουαζιέρα μετατράπηκε σε εφιάλτη.
Μιλάμε για 4.200 ανθρώπους σε ακυβέρνητο πλοίο.
Θεέ μου! Πώς είναι δυνατόν;
Πια βγήκαν όλα στη φόρα.
Το νέο διαδιδόταν ιλιγγιωδώς και δεν γινόταν να μπει φρένο.
Οι προμήθειες λιγοστεύουν και οι εντάσεις αυξάνονται
καθώς αναμένουν να διασωθούν.
Παρακολουθώ κάθε θαλάσσια καταστροφή που συμβαίνει.
Είναι η δουλειά μου.
Θυμάμαι πως έβλεπα τι γινόταν στις τοπικές ειδήσεις
και ανατρίχιασα.
Σκεφτόμουν "Τι γίνεται; Είναι απίστευτο".
Μιλάμε για πελάτες που πλήρωσαν.
Η Carnival είναι μία από τις μεγαλύτερες εταιρείες κρουαζιέρας στον κόσμο.
Μια πολυεθνική δισεκατομμυρίων δολαρίων.
Ήξερα πως τα τελευταία χρόνια
είχαν υπάρξει προβλήματα με φωτιές σε πλοία.
Η μυρωδιά του καπνού εξαπλώθηκε
σε όλα τα σχεδόν 300 μέτρα του Carnival Splendor.
Έτσι όταν είδα την είδηση για το Carnival Triumph,
μου κίνησε το ενδιαφέρον.
12:17 μ.μ.
Αρχικά τους είχαμε δώσει ελπίδες
πως θα επέστρεφαν όλοι σπίτι γρήγορα στη στεριά.
Αλλά μου τηλεφώνησαν απ' τα κεντρικά και είπαν πως υπήρχε αλλαγή σχεδίου.
Είπαν πως επειδή δεν είχαμε ρεύμα,
είχαμε παρασυρθεί πάνω από 100 ναυτικά μίλια μακριά.
Πια είχαμε απομακρυνθεί απ' το Μεξικό.
Το νέο σχέδιο ήταν να μεταφερθούμε στο Μόμπιλ της Αλαμπάμα.
Που σημαίνει ότι θα πάρει τουλάχιστον λίγες μέρες.
Η καρδιά μου σφίχτηκε ακαριαία. Έμεινα...
Μας δουλεύετε; Μιλάμε για φιάσκο.
Μάθαμε πως θα πηγαίναμε στο Μόμπιλ αντί για το Προγκρέσο.
Όλοι έγιναν έξαλλοι.
- Ήταν τεράστια σφαλιάρα. - Ναι.
Τρεις ακόμα μέρες σ' αυτήν την κατάσταση. Δεν θα καλυτερέψει κάτι.
- Τα ούρα άρχισαν να μυρίζουν. - Ναι.
Οι τουαλέτες άρχισαν να μυρίζουν.
Δεν δούλευαν τα σιφόνια.
Τα ντους γέμιζαν
κι όλα έμεναν εκεί και δεν κατέβαιναν.
Τότε συνειδητοποιήσαμε πως την είχαμε κάτσει.
Όταν είπε η Τζεν πως θα περάσουμε άλλες δυο-τρεις μέρες,
σκέφτηκα "Δεν ξέρω αν μπορώ να κρατηθώ.
Δεν θα καταφέρω
να μην πάω τουαλέτα για το χοντρό μου".
Λοιπόν. Επιστρέψαμε.
Έτσι άρχισα να ψάχνω τουαλέτα.
Επειδή μια φήμη έλεγε
πως υπήρχαν κάπου τουαλέτες που λειτουργούσαν.
- Δουλεύουν οι τουαλέτες; - Όχι.
- Ούτε σ' εμάς. - Δεν δουλεύει καμία.
Εντάξει.
Όποτε έμπαινα σε τουαλέτα, άνοιγα την πόρτα "Όχι, δεν δουλεύει".
Έμπαινα στην επόμενη "Όχι, σκέτη αηδία. Δεν λειτουργεί".
Ήθελα να κάνω το χοντρό μου.
Βρήκα μια κοινόχρηστη τουαλέτα και μπήκα μέσα.
Ήταν ό,τι πιο σιχαμερό έχω δει σ' όλη μου τη ζωή.
Είχαν σκεπάσει τα περιττώματα με χαρτί υγείας
και μετά αφόδευαν ξανά από πάνω.
Το ένα στρώμα μετά το άλλο.
Λες και ήταν λαζάνια.
Τα καταστρώματα 3, 4, 5 είναι καθαρά. Τα φρόντισε το συνεργείο.
Μπορείτε να τα χρησιμοποιήσετε.
Τέλεια, ευχαριστούμε.
Μόλις βρήκα τουαλέτα που λειτουργούσε, ανακουφίστηκα,
αλλά ένιωσα και λίγο αμήχανα με τα μελλοντικά πεθερικά μου.
"Λογικά θα θέλετε να κάνετε κακά.
Βρήκα καλή τουαλέτα. Εκεί πέρα. Ελπίζω να είστε καλά.
Χρησιμοποιήσατε τη σακούλα;" Είναι πολύ αμήχανη συζήτηση.
Στην Carnival προέχει η διασκέδαση.
Ως μέλη του πληρώματος πάντα μας έλεγαν
"Δημιουργείστε αξέχαστες εμπειρίες".
Κι έτσι αποφασίστηκε
να ανοίξουμε το μπαρ για δωρεάν ποτά.
Διαφωνούσα κάθετα με το δωρεάν αλκοόλ.
Όλοι θα λαλήσουν.
Άρχισαν να μοιράζουν δωρεάν αλκοόλ.
Σκεφτήκαμε "Τέλεια! Δωρεάν ποτά. Φύγαμε!"
- Ναι! - Επιτέλους, κάτι καλό.
- Ναι. - Στις κρουαζιέρες θες να διασκεδάσεις.
"Δωρεάν ποτά, φύγαμε".
Πολλοί έπαιρναν δυο ποτά στο ένα χέρι, τα πήγαιναν στο δωμάτιο.
Ξεσάλωμα, συνωστισμός, μεθύσι.
"Δώσ' μου να πιω. Ζήτω! Ναι".
Όλα πήγαιναν τέλεια.
Αλλά ξαφνικά κάποιοι άρχισαν να κατουράνε μέσα στη θάλασσα.
Σκέφτηκα "Όχι, ρε γαμώτο!"
Έριχναν τις κόκκινες σακούλες στις λέμβους.
Κάποιος πέταξε τη σακούλα κι ο άνεμος τη φύσηξε πίσω
πάνω σε κάποιον που καθόταν στο κατάστρωμα από κάτω.
Κι έμεινε ο άνθρωπος "Τι στον διάολο!"
Στη διπλανή σκηνή από μας ήταν ένα νιόπαντρο ζευγάρι.
Έκαναν σεξ ακριβώς μπροστά μου πάνω στην καρέκλα.
Ούτε καν "Να ρίχναμε κάνα σεντόνι;"
Όχι, μπροστά στα μάτια μας.
Κάποιοι δεν σήκωσαν το αλκοόλ. Άρχισαν οι καβγάδες.
Μας έπιασε φόβος.
Ως μπαμπάς θες να προστατέψεις το παιδί σου μα δεν μπορούσα να κάνω κάτι.
Ένιωθα...
Νιώθεις τελείως ανίκανος.
Γίνονται τόσα γύρω σου
κι εσύ δεν μπορείς να κάνεις τίποτα.
Σκεφτόμουν "Όχι. Πρέπει να μπει ένα τέλος σ' όλο αυτό.
Κλείστε το μπαρ".
Ήταν μια μικρή νίκη.
Μπορέσαμε να διασκεδάσουμε ξανά για λίγο και να ξεχαστούμε.
Περιπλανιόμασταν ακυβέρνητοι.
3:01 μ.μ.
Καταχαρήκαμε όταν είδαμε πως έφτασαν επιτέλους τα ρυμουλκά.
Ήρθε η οδική βοήθεια.
Επειδή θα επιστρέφαμε.
Θα τελείωνε η περιπέτεια.
Το σκάφος αρχίζει να γέρνει.
Αυτό προστατεύει την πρύμνη για να μη γυρίσει.
Μάλλον κινείται ανάποδα. Πάει σίγουρα ανάποδα.
Αλλά όταν άρχισαν να μας ρυμουλκούν,
πήραμε κλίση.
Καλά, το μπατάρισμα θα βγει φοβερό στην κάμερα.
Πλέον επιστρέφαμε, αλλά το πλοίο είχε πάρει κλίση
και όλα άρχισαν να γέρνουν.
Μας ρυμουλκούν τα σκάφη. Κράτα καλά το κινητό.
Ξαφνικά ο καιρός χειροτέρεψε.
Πια συνειδητοποίησα πως φτάσαμε στο σημείο χωρίς επιστροφή.
Και τότε όλα ξεχείλισαν.
Θεέ μου!
Πλημμύρισαν όλα.
Κι εδώ έχει γεμίσει.
Τι;
Φανταστείτε ό,τι περιέχει μια τουαλέτα, ούρα, σκατά, τα πάντα,
να ξεχύνονται παντού.
Θεέ μου.
- Προσοχή. - Προσέξτε.
Η κατάσταση χειροτέρεψε αστραπιαία.
Όλα ξεχύθηκαν στο πάτωμα και ξεχείλιζαν από παντού.
Ακατέργαστα λύματα.
Γαμώτο, γλιστράει.
Περπατούσες στον διάδρομο
και παντού πλατσούριζες. Και ήξερες πού πατούσες.
Ήμασταν μες στα περιττώματα.
Μόλις κατέβηκα απ' την πάνω κουκέτα, τα πόδια μου βράχηκαν.
Απόρησα "Τι στο καλό;"
Ήταν απαίσιο. Κράτησα την αναπνοή μου.
Μια αηδία.
Ήταν παντού.
Σ' εκείνη τη φάση σκεφτόμουν "Θέλω να κατέβω!"
ΕΚΤΗ ΜΕΡΑ
Κατά τη διάρκεια της νύχτας άρχισαν να έρχονται νέες πληροφορίες
που περιέγραφαν τι συνέβαινε στο κρουαζιερόπλοιο.
Πλημμύρισε το δωμάτιό μας.
Ο διάδρομος γέμισε λύματα.
Σκατά και ούρα γέμισαν τα πατώματα στην καφετέρια.
Ακούγαμε και είχαμε μείνει.
Τότε το νέο μας αφεντικό, ο Τζεφ Ζούκερ, που ήθελε να αυξήσει την τηλεθέαση,
αποφάσισε να ποντάρει τα πάντα σ' αυτήν την είδηση.
Ήταν ρίσκο και έπρεπε να ρισκάρει.
Ήταν το νέο αφεντικό και χρειαζόμασταν μεγάλα νούμερα.
Συμφώνησε να τα ποντάρει όλα για όλα.
ΖΩΝΤΑΝΑ
Ένα ονειρικό ταξίδι μετατράπηκε σε εφιάλτη
για χιλιάδες επιβάτες σε κρουαζιερόπλοιο της Carnival.
Λύματα στάζουν απ' τα ταβάνια.
Το καλύπταμε διαρκώς.
Ας δούμε καλύτερα τι συμβαίνει στο πλοίο.
Πολύς κόσμος σε περιορισμένο χώρο...
Μιλήσαμε σε ειδικούς στο ναυτικό δίκαιο, επιδημιολόγους.
Κολοβακτηρίδια, σαλμονέλα, σιγκέλλα...
Μπορεί να μίλησα και με ψυχολόγο
για να μας βοηθήσει να καταλάβουμε
τι ένιωθαν μ' όλο αυτό που περνούσαν.
Σπάζαμε τα κεφάλια μας να σκεφτούμε νέες οπτικές
για να καλύπτουμε την είδηση πρωί, μεσημέρι, βράδυ.
Όποτε το έβλεπα στις ειδήσεις,
είχαν προκύψει και νέα προβλήματα στο πλοίο.
Σκεφτόμουν "Θεέ μου, τι χάος!"
Άρχισα να το ψάχνω κι έπαθα σοκ μ' αυτά που ανακάλυψα.
Μέσα σε δύο χρόνια
υπήρξαν εννέα περιστατικά με ελαττωματικούς σωλήνες καυσίμων
σε σκάφη που ταξίδευαν
κι ενδεχομένως προκάλεσαν πυρκαγιά.
Ήταν απίστευτο.
Για μένα είναι σαν να παίζεις ρώσικη ρουλέτα
με ανθρώπινες ζωές.
11:23 μ.μ.
Δεν ήξερα πια τι μέρα ήταν, τι ώρα ήταν.
Δεν ήξερα πόσες μέρες βρισκόμασταν στο πλοίο.
Δεν είχα ιδέα. Χάνεις την αίσθηση του χρόνου.
Απλώς ξυπνάς και κοιμάσαι
κι ελπίζεις να γυρίσεις σπίτι.
ΕΒΔΟΜΗ ΜΕΡΑ
Όταν είσαι εγκλωβισμένος στη θάλασσα, κάνεις περίεργες σκέψεις.
Νομίζω πως θέλαμε απλώς να γυρίσουμε σπίτια μας.
Δεν αντέχαμε άλλο.
Μας είχε πιάσει κλειστοφοβία.
Δεν μπορούσες να κάνεις κάτι. Ήμασταν σαν αιχμάλωτοι.
Ένιωθες φυλακισμένος.
Λέγαμε "Ήρθε η μέρα της κρίσης". Λες και ήμασταν στο Survivor.
Θυμάμαι πως ένας μεγαλύτερος κύριος
οργάνωσε ομάδα μελέτης της Βίβλου.
Τι ανεκτίμητη
Που ήταν η χάρη Σου
Τη στιγμή
Που πρωτοένιωσα πίστη
Τα είχα οργανώσει όλα εξαρχής για να περάσουμε τέλεια.
Αλλά τα πάντα στράβωσαν και σκεφτόμουν "Δεν είναι αυτό που ήθελα.
Απέτυχα".
Μη με κοιτάς γιατί...
Ήταν πολύ δυσάρεστο και δεν μπορούσες να κάνεις τίποτα.
Ναι.
ΟΓΔΟΗ ΜΕΡΑ
Οδήγησα όλη νύχτα για να πάω στο Μόμπιλ.
Θα ήμουν στην αποβάθρα όταν θα έφτανε η κόρη μου.
Έφτασα στο λιμάνι
και ξαφνικά όλα τα φώτα ήταν στραμμένα εκεί.
Με έπαιρναν τηλέφωνο. Όλοι ήθελαν συνέντευξη.
Γιγαντώθηκε.
Το τελευταίο πράγμα που μου είπε, που ήταν ό,τι πιο δύσκολο, ήταν
"Μαμά, φοβάμαι πως μπορεί να μη σε ξαναδώ".
4:17 μ.μ.
Η τελευταία μέρα δεν περνούσε με τίποτα.
Ήθελα να τελειώνουμε.
Να κατέβουν οι επιβάτες, να πάνε σπίτι,
να κάνουν ένα ζεστό ντους, να ξαπλώσουν στο κρεβάτι τους.
Και ήθελα να ηρεμήσω κι εγώ λιγάκι.
Έφτασε το ελικόπτερο.
- Ωραία. - Επιτέλους.
Όσο πλησιάζαμε στη στεριά,
βλέπαμε αεροπλάνα κι ελικόπτερα
και καταλάβαμε πως μάλλον ήταν δημοσιογράφοι.
Γύρω στα 50 με 55 χλμ. απ' την ακτή,
το κρουαζιερόπλοιο πλησιάζει επιτέλους το Μόμπιλ.
Αρχίζουν να κυκλοφορούν προσωπικές μαρτυρίες και βίντεο.
Άγριες καταστάσεις. Μέχρι και στο ασανσέρ.
Άρχισε να στάζει ασταμάτητα. Λες και έβρεχε.
Έβρεχε λύματα.
Η είδηση εξαπλώθηκε παντού.
Γινόταν όλο και μεγαλύτερη.
Το ενδιαφέρον αμείωτο.
Όταν χαζεύεις στο Twitter
και βλέπεις ολόκληρο χάσταγκ
"#Εφιαλτική_κρουαζιέρα",
ξέρεις πως το βλέπουν όλοι.
ΤΙ ΕΦΙΑΛΤΗΣ! ΠΛΩΤΗ ΤΟΥΑΛΕΤΑ
ΛΥΠΑΜΑΙ ΤΟ ΤΜΗΜΑ ΔΗΜ. ΣΧΕΣΕΩΝ ΤΗΣ CARNIVAL
ΘΕΛΩ ΝΑ ΚΟΙΜΗΘΩ ΑΛΛΑ ΒΛΕΠΩ ΤΗΝ #ΕΦΙΑΛΤΙΚΗ_ΚΡΟΥΑΖΙΕΡΑ ΣΤΟ CNN
Απέδωσε το ρίσκο που πήρε το CNN.
"Η κρουαζιέρα της συμφοράς" ήταν η πρώτη είδηση σε όλη τη χώρα.
Καλώς ορίσατε στην αίθουσα διασκέδασης Φιέστα
στο Carnival Triumph.
Το μπαρ καραόκε είναι πια επίσημα τουαλέτα.
Το εφιαλτικό ταξίδι του κρουαζιερόπλοιου Carnival Triumph...
...έξι μέρες στον ωκεανό χέζοντας σε πλαστικές σακούλες.
Ήταν πια ένα φιάσκο για τις δημόσιες σχέσεις.
Φτάνει! Τέρμα τα πρωτοσέλιδα.
Περιμέναμε ολοκληρωτικό πόλεμο απ' τα μέσα
όταν θα έπιαναν λιμάνι.
9:29 μ.μ.
Φτάνουν, έρχονται.
Μόλις έφτασε το πλοίο στο λιμάνι, είδαμε κόσμο να φωνάζει.
Κρατούσαν επιγραφές.
Μπορούσαμε να νιώσουμε τον ενθουσιασμό τους
που επιτέλους φτάσαμε.
- Την ανακούφιση. - Επιτέλους φτάσαμε.
Άκου την κόρνα! Δες πόσο χαίρονται!
Θυμάμαι πως ευχαρίστησα το πλήρωμα.
Συγγνώμη, αλλά δεν ήταν δουλειά τους να μαζεύουν περιττώματα.
Ποτέ ξανά δεν θα πάρω ως δεδομένη την τουαλέτα.
ΦΤΑΝΟΥΝ ΣΤΟ ΜΟΜΠΙΛ
Ήμουν περήφανη που κατάφερα να αντέξω
και δεν λύγισα.
Και περήφανη για όλη την ομάδα, βασικά.
Γιατί μείναμε ενωμένοι και δουλέψαμε πολύ σκληρά.
Σε λίγο θα δούμε κόσμο να αποβιβάζεται. Ναι, άρχισε η αποβίβαση.
- Ναι, δεν... - Οι εργαζόμενοι τρέχουν πάνω κάτω.
Περιμέναμε εντελώς αρνητικά σχόλια,
όμως οι περισσότεροι επιβάτες που αποβιβάστηκαν,
προς μεγάλη μας έκπληξη κι ανακούφιση,
οι περισσότεροι ευχαρίστησαν τα μέλη του πληρώματος
για τις υπεράνθρωπες προσπάθειες.
Θυμάμαι πως αποβιβάστηκα κι έτρεξα στη μαμά μου.
Έτρεξα με όλη μου τη δύναμη και πήδηξα στην αγκαλιά της.
Θεέ μου, η ανακούφιση που ένιωσα όταν την αγκάλιασα για πρώτη φορά.
Έκλαψα. Από την ανακούφιση.
Νιώθω πιο δυνατή από ό,τι ήμουν πριν.
Πήγα στην κρουαζιέρα για να περάσουμε φανταστικά.
Να δεθούμε πατέρας με κόρη.
Και δεν έγινε μόνο αυτό,
αλλά είδαμε και πώς ξεπερνάμε μαζί καταστάσεις.
Καλές και κακές.
Υπέροχο συναίσθημα να φτάνεις στη στεριά.
Ήμουν μαζί με τον μελλοντικό πεθερό μου.
Κάναμε χειραψίες, αγκαλιές. Καμαρώναμε.
"Τα καταφέραμε, έτσι δεν είναι;
Και δεν χρησιμοποιήσαμε σακούλα".
ΠΛΗΡΩΜΑ ΚΙ ΕΠΙΒΑΤΕΣ ΕΠΕΣΤΡΕΨΑΝ ΣΩΟΙ ΚΙ ΑΒΛΑΒΕΙΣ
ΚΙ Ο ΣΠΑΓΚΝΟΛΕΤΙ ΑΡΧΙΣΕ ΝΑ ΕΤΟΙΜΑΖΕΙ ΑΓΩΓΗ ΕΝΑΝΤΙΟΝ ΤΗΣ CARNIVAL
Το πλοίο δεν έπρεπε να ταξιδεύει.
Αυτά τα έγγραφα αποδεικνύουν πως υπήρχε πιθανότητα πυρκαγιάς.
Ήταν κάτι που μπορούσε να είχε αποφευχθεί.
Επομένως είχαμε ελπίδες.
Το πρόβλημα ήταν το εισιτήριο.
Οι επιβάτες δεν μπορούν να ασκήσουν αγωγή
επειδή οι δικηγόροι της Carnival λένε πως με την αγορά εισιτηρίου
στους όρους αναγράφεται πως δεν υπάρχει καμία εγγύηση
για ασφαλές ταξίδι, αξιόπλοο σκάφος,
επαρκή τρόφιμα
και ασφαλείς συνθήκες διαβίωσης.
Αυτό πάντως δεν το διαφημίζουν.
Φοβερό! Νομίζω πως αν ο κόσμος γνώριζε την ύπαρξη αυτού του όρου,
δεν θα αγόραζε εισιτήριο.
Εγώ σίγουρα όχι.
Οι υποθέσεις του Φρανκ πέτυχαν όλες συμβιβασμό.
Η Άσλεϊ κατάφερε να πάει στον γάμο της.
Τα δώρα των παρανύμφων τα τύλιξε σε κόκκινες σακούλες βιολογικού κινδύνου.
Ο Ντέβιν κι ο πεθερός του κάνουν μαζί διακοπές κάθε χρόνο.
Αλλά μόνο στην ξηρά.
Ο Λάρι κι η Ρεμπέκα συνεχίζουν να πηγαίνουν μαζί κρουαζιέρες.
Αλλά όχι με την Carnival.
Ο Άμπι δεν ξαναείδε ποτέ τα λαζάνια όπως και πριν.
Μετά το περιστατικό
η Carnival ξόδεψε 115 εκατ. δολάρια για καθαριότητα κι επισκευές στο Triumph.
Σήμερα ταξιδεύει με νέο όνομα ως Carnival Sunrise.
Η Carnival επέμενε πως η φωτιά ήταν ατύχημα,
πως πάρθηκαν προληπτικά μέτρα και πως το σκάφος εγκρίθηκε για ταξίδι.
Οι επιβάτες πήραν πίσω το αντίτιμο, 500 δολ. και μια κρουαζιέρα δώρο.
Η Carnival αναβάθμισε τα μέτρα ασφαλείας προς αποφυγή πυρκαγιών.
Άλλαξαν οι όροι.
Αφαιρέθηκε η ρήτρα περί τροφίμων, συνθηκών διαβίωσης
και αξιόπλοου σκάφους.
Υποτιτλισμός: Λιάνα Μεσάικου